Zwai Bala

Zwai Bala (tí wọ́n bí ní ọjọ́ karùndínlógún oṣù kejì, ọdún 1975) jẹ́ olórín kwaito àti olórin ẹ̀mí ti orílè-èdè South Africa.

 Ètò ẹ̀kọ́ rẹ̀ 
Bala kẹ́kọ̀ọ́ jáde ní Drakensberg Boys' Choir School, nítòsí Winterton, KwaZulu-Natal, ó sì wọlé sí St Stithians College ní ọdún 1994. Ó tẹ̀síwájú láti gba òye ẹ̀kọ́ Master, fún ìwé-ẹ̀rí Orchestration for Film and Television ní Berklee College of Music ní ìlú Boston. Ó bọ́ sí gbàgedè ní ọdún 1997, gẹ́gẹ́ bíi ọmọ-ẹgbẹ́ kwaito, ìyẹn TKZee.

 Iṣẹ́ rẹ̀ 
Ó kópa nínú ìdíje The Shell Road to Fame nígbà tí ó wà ní ọmọdún mọ́kànlá, níbi tí ó ti dé ipele aṣekágbá. Òun àti àwọn akẹ́kọ̀ọ́ ẹgbẹ́ rẹ̀ bí i Kabelo Mabalane àti Tokollo Tshabalala ni wọ́n jìjọ ṣe ìdásílẹ̀ ẹgbé kwaito kan tí wọ́n pè ní TKZee. TKZee ṣàgbéjáde orin wọn tí àkọ́lé rẹ̀ ń jẹ́ "Take It Eezy", holiday hit "Phalafala" àti orin wọn èyí tí ó tà jù lọ, tí àkọ́lé rẹ̀ ń jẹ́ "Shibobo", níbi tí wọ́n ti ṣàfihàn agbábọ́ọ̀lù ti orílẹ̀-èdè South Africa, tí orúkọ rẹ̀ ń jẹ́ Benni McCarthy. Lẹ́yìn náà, Bala bẹ̀rẹ̀ sí ni dá orin rẹ̀ kọ. Gẹ́gẹ́ bíi olùdarí àti aṣàgbéjáde orin, Bala ti ṣe ọ̀pọ̀lọpọ̀ iṣẹ́ lórí orin bí i Ali Campbell ti UB40, ó ṣàgbéjáde Grace láti ọwọ́ Soweto Gospel Choir tí wọ́n gba àmì-ẹ̀yẹ Grammy ní ẹ̀ẹ̀mejì ọ̀tọ̀ọ̀tọ̀, tí ó sì tún farahàn nínú Classical FM–Lexus Soiree ní Sandton Intercontinental.

Ó jẹ́ olùdíje tó gbajúmọ̀ jù lọ nínú apá kìíní ti ìdíje SABC 2 tí wọ́n ń pè ní Strictly Come Dancing, ní ọdún 2006, níbi tí ó ti fọwọ́ sowọ́ pọ̀ pẹ̀lú oníjó kan tí orúkọ rẹ̀ ń jẹ́ Kego Motshabi. Wọ́n jìjọ gbé ipò kẹta.

 Àtòjọ àwọn orin rẹ̀ 
Lára àwọn orin Bala ni:

 Ndize
 Umlilo-Masibase
 All I Do
 Black 'N Proud
 Ndiredi
 Moody's Mood For Love
 Nozamile
 Vuk'uzenzele
 Play That Music
 Kuyasa
 Ikhaya
 Bash'abafana
 Tino Tino
 Folkfanse-My Heritage
 Hand Prints
 Circle of Life
 Solo
 Soccer
 Gux Duo
 Niceland-Guguletu
 Everyone Can Drum
 Noble Peace
 Noyana

 Orí ẹ̀rọ-amóhùnmáwòrán 
Lára àwọn ìṣàfihàn rẹ̀ lórí ẹ̀rọ-amóhùnmáwòrán ni:

 All You Need Is Love – Season 2 – Host
 Clash of the Choirs South Africa – Season 1 – Choir Master
 Clash of the Choirs South Africa – Season 3 – Guest Judge
 Popstars – Season 2, 3 and 4 – Judge
 Pump Up The Volume – Season 1 – Judge
 Red Cake – Not the Cooking Show – Season 1 – Houseband leader

 Àwọn àmì-ẹ̀yẹ rẹ̀ 
Ní ọdún 2002, ó gba South African Music Award (SAMA) fún orin àdákọ rẹ̀, ìyẹn "Lifted" ní ọdún 2019 bákan náà, òun àti àwọn akẹgbẹ́ rẹ̀ tí wọ́n jì jọ wà nínú ẹgbẹ́ TKZee, ìyẹn Kabelo Mabalane àti Tokollo Tshabalala, gba àmì-ẹ̀yẹ SAMA.

 Àwọn ìtókasí